# Survey Taker Email Template – Cape Verdean Creole

**Prenxi Kestionariu di Ekuidadi di Saudi na Kumunidadi!**

*Pa midjora saudi di tudu algen na Massachusetts, nu ten ki djunta vos di pesoas i kumunidadis ki dja dura ta negadu un xansi igual pa saudi. Kestionariu di Ekuidadi di Saudi na Kumunidadi e un oportunidadi pa moradoris pa partilha ses speriensias i prioridadis pa djuda muda futuru di nos saudi. Dipartamentu di Saudi Publiku di Massachusetts ta ben uza rizultadus di kestionariu pa midjora no prugramas, toma disizons sobri finansiamentu i rikursus, i suporta pulitikas pa midjora diferensas na saudi. Nu ta ben partilha rizultadus di kestionariu ku parserus na Massachusetts pa suporta trabadju inportanti ki es sa ta fazi pa midjora saudi na ses kumunidadis.*

*Kestionariu ta ben sta abertu di 31 di Juliu, 2023 ti kumesu di Outonu di 2023. Kualker un ku 14 anu di idadi o mas podi prenxi kestionariu. Ta dura aprosimadamenti 15 a 30 minotu pa prenxi i e sta disponivel na 11 linguas: Arabi, Kriolu Kabuverdianu, Xines (sinplifikadu o tradisional), Ingles, Kriolu Haitianu, Khmer, Portugues, Russu, Spanhol, i Vietnames. Kestionariu ta bai sta disponivel na ASL mas tardi es veron.*

*Prenxi kestionariu e fasil! So klika na es link pa kumesa.* [*www.mass.gov/healthsurvey*](http://www.mass.gov/healthsurvey)

Pa mas informason sobri Inisiativa pa Ekuidadi di Saudi na Kumunidadi i kestionariu, favor vizita nos site: [www.mass.gov/CHEI](http://www.mass.gov/CHEI)